現身說法!譚詠麟親爆拒絕邵逸夫之謎
2024年04月21日 20:01
東網電視
更多新聞短片
由黎芷珊主持的無綫清談節目《芷珊約您》今晚(21日)首播,打響頭炮的嘉賓是在樂壇屹立了50年的溫拿樂隊。芷珊除了直擊5位成員在澳門的告別巡唱綵排及上台前的關鍵時刻外,還會跟5子去到吉隆坡貼身追蹤他們連串告別巡唱宣傳活動,當中包括多個人山人海的粉絲聚會。
除了傾偈,芷珊亦見證溫拿去到邊食到邊的搞笑時刻,5子之中,最為食的絕對是有「食物焚化爐」之稱的譚詠麟(阿倫),每次一完騷或完成工作,阿倫必定第一時間「嗌食嘢」,看到美食開心到笑不攏嘴之餘,就連開騷前談及整個演唱會最緊張的部分,阿倫亦搞笑指是擔心完騷後沒東西吃。是次喪食之旅發生在吉隆坡,5子完成連串宣傳活動,便率領芷珊去夜市四出覓食,包括即叫即燒美味雞翼、海鮮以及榴槤等,5子揚言高峰期一日可吃足11餐,陳友笑言:「咪一個鐘頭食一餐咯。」
另外,在訪談中問到溫拿樂隊是否如外界認為的一出道便順風順水,5子即異口同聲強調他們是捱出來的,其中阿倫代表說:「我哋都係捱出嚟嘅,我哋早期都係喺酒吧、Disco唱歌,但我哋對音樂真係有呢份心,我哋一有新歌就會學,學到有貼士添架!」陳友即補充謂:「嗰時嚟香港都係美國嘅水兵,佢哋唔會在意身外物,因為返番去已經唔知聽日會點。」彭健新亦附和謂:「有啲水兵佢冇錢呀,會除埋隻手錶畀你,然後話:『你彈隻歌畀我聽吖!』」阿倫又大爆當年一首歌的貼士竟可高達三位數,彭健新補充指是美金不是港紙,阿倫聞言即激動追問:「係美金咩?係咪你落咗格?我唔知嘅。」阿倫又大爆當年在酒吧唱歌吸引不少名人捧場,當中包括邵逸夫及太太方逸華:「六叔同方小姐坐喺台邊,真係聽咗成個禮拜。原來佢哋揀蟀,諗住簽我哋拍戲。」但最後溫拿卻拒絕簽約。